**KÚPNA** **ZMLUVA č. .......**

podľa § 409 a nasl. Obchodného zákonníka v znení neskorších predpisov uzatvorená medzi zmluvnými stranami

**I.**

**ZMLUVNÉ STRANY**

1. Predávajúci

Názov:

Sídlo:

IČO:

DIČ/IČ DPH:

Zastúpený:

Bankové spojenie:

IBAN:

Zapísaný v:

E-mail:

ďalej len „**predávajúci**“

a

2.Kupujúci:

Názov: K.M.O. Slovakia s.r.o.

Sídlo: Robotnícka 4347, 017 01 Považská Bystrica

IČO: 45 427 976

DIČ: 2023030702

Zastúpený: Hudec Miroslav, konateľ

Bankové spojenie: Všeobecná úverová banka

IBAN: SK79 0200 0000 0027 4687 9057

Zapísaný v: Obchodnom registri OS Trenčín, Odd. Sro, Vl.č. 22966/R

ďalej len „**kupujúci**“

**II.**

**PREDMET ZMLUVY**

Na základe tejto zmluvy predávajúci predáva kupujúcemu predmet plnenia bližšie špecifikovaný v prílohe č. 1 tejto zmluvy a zaväzuje sa previesť vlastnícke právo k nemu na kupujúceho za nasledujúcich podmienok stanovených v tejto zmluve, a kupujúci ho kupuje a zaväzuje sa zaplatiť predávajúcemu dohodnutú kúpnu cenu a predmet plnenia prevziať.

**III.**

**PREDMET PLNENIA**

1. Predmetom plnenia predávajúceho je dodávka 2 ks obrábacieho centra typu - označenie: ...................................(ďalej tiež „stroj“),vo vyhotovení podľa špecifikácie v prílohe č. 1 tejto zmluvy.
2. Nadštandardné vybavenie predmetu plnenia na želanie kupujúceho predstavuje:
* prívod chladiacej kvapaliny osou vretena - kvapalina + vzduch + filtračná stanica
1. Súčasťou dodávky predmetu plnenia je sprievodná dokumentácia ku stroju v jednom vyhotovení v rozsahu:
* používateľský návod na obsluhu stroja,
* príručka pre používateľa riadiaceho systému na CD,
* používateľská príručka programovania na CD,
* protokol o kvalite,
* protokol o kontrole el. zariadenia,
* protokol o odovzdaní / prebratí zariadenia do prevádzky a zaškolenie obsluhy,
* vyhlásenie o zhode,
* dodací a baliaci list.
1. Predávajúci deklaruje presnosť stroja podľa aktuálnej normy a parametre stroja sú merané v nezaťaženom stave a ustálenom prostredí, za podmienok merania stanovených uvedenou normou.

**IV.**

**KÚPNA CENA**

1. Zmluvné strany sa dohodli, že kúpna cena za predmet tejto kúpnej zmluvy predstavuje:

Kúpna cena/1 stroj: .............. EUR bez DPH

Kúpna cena/2 stroje spolu: .............. EUR bez DPH

* kúpna cena spolu slovom: ....... EUR bez DPH

1. Kúpna cena je konečná a sú v nej započítané všetky náklady predávajúceho vrátane dopravy, inštalácie stroja a jeho uvedenie do prevádzky. V kúpnej cene nie sú zahrnuté náklady kupujúceho na súčinnosť pri dodaní a pri inštalácii stroja, ktorá je vymedzená v čl. VIII., X. tejto zmluvy. Vyššie uvedená súčinnosť je zaistená kupujúcim na jeho vlastné náklady.
2. Ku kúpnej cene podľa ods. 1 bude predávajúcim účtovaná DPH v zmysle platnej legislatívy v zákonnej výške.

**V.**

**PLATOBNÉ PODMIENKY**

Zmluvné strany sa dohodli na úhrade kúpnej ceny kupujúcim takto:

1. 90 % z celkovej kúpnej ceny zaplatí kupujúci na základe zálohovej faktúry, vystavenej predávajúcim po obhliadke a formálnej prebierke u predávajúceho, so splatnosťou do 30 dní odo dňa doručenia faktúry kupujúcemu, to však vždy pred expedíciou strojov.
	1. 10 %z celkovej kúpnej ceny do 14 dní od podpisu odovzdávacieho protokolu podľa čl. X., bodov 3., 4.
2. Pre stanovenie dátumu zaplatenia príslušnej časti kúpnej ceny podľa tohto článku je rozhodujúci dátum odpísania danej sumy z účtu kupujúceho, ktorý je uvedený v čl. I. tejto zmluvy.
3. V prípade omeškania kupujúceho so zaplatením kúpnej ceny alebo ktorejkoľvek jej časti v súlade s platobnými podmienkami, dohodnutými v tomto článku, je predávajúci oprávnený požadovať od kupujúceho zaplatenie zmluvnej pokuty vo výške 0,05 % z kúpnej ceny predmetu plnenia vrátane DPH za každý začatý deň omeškania. Tým nie je dotknuté právo predávajúceho na náhradu škody.
4. Zmluvné strany sa dohodli, že zaplatenie zálohovej faktúry v zmysle ods. 1. tohto článku tejto zmluvy, t.j. úhrada 90 % kúpnej ceny, je podmienkou pre dodanie stroja v termíne podľa tejto zmluvy. V prípade omeškania kupujúceho so zaplatením zálohy podľa podmienok uvedených v ods. 1. tohto článku tejto zmluvy sa termíny plnenia predlžujú o túto dobu omeškania kupujúceho.

**VI.**

**DODACIE PODMIENKY**

1. Predmet plnenia bude podľa dohody zmluvných strán dodaný predávajúcim na adresu sídla kupujúceho: K.M.O. Slovakia s.r.o., Robotnícka 4347, 017 01 Považská Bystrica
2. Stroj je predávajúcim dodaný kupujúcemu v deň, kedy je kupujúcemu umožnené s ním zaobchádzať v dohodnutom mieste dodania.
3. Zmluvné strany sa dohodli, že všetky informácie a písomné materiály okrem povinne zverejňovaných, ako sú napr. predávajúcim vyhotovená dokumentácia, ktoré si vzájomne poskytli v rámci tejto zmluvy a dodávky, za dôverné.
4. Zmluvné strany vyhlasujú, že si sú vedomé, že žiadna z nich nesmie poskytnuté dôverné informácie prezradiť tretej osobe ani ich použiť v rozpore s ich účelom pre svoje potreby.

**VII.**

**TERMÍNY PLNENIA**

1. Dodanie stroja do miesta plnenia sa uskutoční podľa dohody do: 9 mesiacov odo dňa účinnosti tejto zmluvy.

Skorší termín dodania je možný po dohode kupujúceho s predávajúcim.

1. Pripravenosť na dodanie stroja potvrdí predávajúci kupujúcemu písomne alebo e-mailom na adresu sídla spoločnosti; mailom na adresu hudec@kmoslovakia.sk a to najneskôr 8 dní pred príslušným dňom dodania.
2. Zmluvné strany sa dohodli, že v prípade epidémie, pandémie či akéhokoľvek iného šírenia vírusu SARS-CoV-2, príp. akejkoľvek inej nákazy, na základe čoho by bol zakázaný pohyb osôb , či iné obmedzenia súvisiace s plnením tejto zmluvy, potom sa termíny plnenia podľa tejto zmluvy posunujú o dobu trvania tohto zákazu alebo odporúčania. Počas tejto doby predĺženia termínu plnenia nie je predávajúci v omeškaní s plnením tejto zmluvy, t.z. nie je povinný uhradiť akúkoľvek zmluvnú pokutu a rovnako ani nezodpovedá za akúkoľvek škodu, ktorá by kupujúcemu vznikla z dôvodu nedodania či oneskorenia dodania stroja.
3. Zmluvné strany sa výslovne dohodli, že ak dôjde k uzavretiu výrobného závodu predávajúceho alebo kupujúceho alebo ich častí z dôvodu karantény či iného dôvodu súvisiaceho priamo či nepriamo s vírusom SARS-CoV-2, potom sa termíny plnenia podľa tejto zmluvy predlžujú o dobu trvania uzavretia výrobného závodu (i časti) predávajúceho alebo kupujúceho. Po túto dobu predĺženia termínu plnenia nie je predávajúci ani kupujúci v omeškaní s plnením tejto zmluvy, t.j. nie je povinný uhradiť akúkoľvek zmluvnú pokutu a rovnako ani nezodpovedá za akúkoľvek škodu, ktorá by kupujúcemu alebo predávajúcemu vznikla z dôvodu nedodania či omeškania dodávky stroja.

**VIII.**

**PREPRAVA STROJA**

1. Ak predávajúci dodáva stroj do miesta plnenia ku kupujúcemu, je predávajúci oprávnený na zaistenie prepravy treťou osobou a je plne zodpovedný za škody spôsobené prepravou stroje na miesto určenia kupujúcim.
2. Kupujúci je povinný sám na vlastné náklady zaistiť zdvíhacie zariadenie zodpovedajúcej nosnosti podľa hmotnosti stroja a jeho obsluhu na zloženie stroja.
3. Pokiaľ predávajúci spolu s dodávkou stroja zapožičia kupujúcemu viazacie zariadenie (ďalej len „predmet zapožičania“), je predávajúci zodpovedný za splnenie všetkých zákonných podmienok určených pre daný typ zdvíhacieho zariadenia. V prípade škody spôsobenej týmto zariadením , je za túto škodu v plnej miere zodpovedný dodávateľ stroja. Dĺžka zapožičania podľa predchádzajúceho odseku je dohodnutá na dobu potrebnú pre zloženie stroja v deň dodania a predmet zapožičania bude vrátený prepravcovi ihneď po zložení stroja.
4. Predávajúci je povinný si viazacie zariadenie pred jeho použitím riadne skontrolovať a nastaviť. Zodpovednosť za transport stroja priamo na jeho miesto zapojenia na prevádzke má predávajúci a kupujúci má povinnosť byt súčinný so svojimi pracovníkmi pri pomoci s transportom.

**IX.**

**PRECHOD NEBEZPEČENSTVA VZNIKU ŠKODY**

1. Nebezpečenstvo vzniku škody prechádza na kupujúceho dodaním stroja do miesta inštalácie určeného kupujúcim podľa čl. VI. tejto zmluvy. Za vykládku a manipuláciu so strojom do miesta inštalácie je zodpovedný predávajúci.

**X.**

**INŠTALÁCIA STROJA, UVEDENIE DO PREVÁDZKY A ODOVZDANIE STROJA**

1. Kupujúci zaistí montážnu pripravenosť na inštaláciu stroja, ktorá spočíva v nasledujúcom:
* vybalenie stroja a príslušenstva,
* kontrola kompletnosti dodávky,
* prívod energií,
* obstaranie mazacích náplní podľa návodu výrobcu,
* zaistenie pomocných prác pre inštaláciu stroja,
* účasť zamestnancov, ktorí budú zodpovedať za obsluhu stroja a jeho prevádzku.
1. Inštalácia stroja predstavuje prepojenie všetkých funkčných celkov po mechanickej a elektrickej stránke a vyváženie stroja.
2. Uvedenie do prevádzky zahrnuje oživenie stroja - funkčných obvodov a celkov, a ďalej predvedenie stroja, ako aj oboznámenie a zaškolenie obsluhy stroja.
3. Predávajúci po inštalácii a uvedení stroja do prevádzky odovzdá stroj kupujúcemu tak, že vykoná funkčné skúšky stroja podľa štandardnej procedúry predávajúceho a protokolu o presnosti a vyvážení stroja podľa platných noriem.
4. Kupujúci je povinný bezprostredne po úspešnom uskutočnení funkčných skúšok potvrdiť prevzatie predmetu plnenia podpisom odovzdávacieho protokolu osobou zodpovednou za prevzatie stroja. Bezdôvodné neprevzatie predmetu plnenia kupujúcim sa považuje za omeškanie kupujúceho s plnením povinností a za podstatné porušenie povinností kupujúceho z tejto zmluvy.

**XI.**

**ZMLUVNÁ ZÁRUKA**

1. Predávajúci poskytuje kupujúcemu záruku za akosť na predmet plnenia po dobu 24 mesiacov od uvedenia stroja do prevádzky.
2. V prípade, že dodaniu predmetu plnenia do miesta plnenia bráni omeškanie kupujúceho alebo prekážky na strane kupujúceho, záručná lehota podľa ods. 1 začne plynúť od 31. dňa po odoslaní oznámenia predávajúceho o pripravenosti stroja na dodanie podľa čl. VII. ods. 2 tejto zmluvy.
3. Poruchu na stroji musí kupujúci nahlásiť predávajúcemu mailom na adresu: ............... Nástup na servisný úkon pracovníkmi dodávateľa je do 48 hodín od nahlásenia poruchy.
4. Záručná lehota sa predlžuje o dobu, kedy bude stroj počas vybavovania oprávnenej reklamácie mimo prevádzku.
5. Predávajúci deklaruje pripravenosť a nástup na poskytovanie pozáručného servisu rovnako ako v prípade záručného servisu, po dobu životnosti predmetu plnenia.

**XII.**

**VÝHRADA VLASTNÍCKEHO PRÁVA**

1. Kupujúci získa vlastnícke právo k predmetu plnenia úplným zaplatením kúpnej ceny predávajúcemu podľa podmienok tejto zmluvy.

**XIII.**

**ODSTÚPENIE OD ZMLUVY**

1. Kupujúci má právo odstúpiť od zmluvy v prípade, že predávajúci nedodá stroj kupujúcemu alebo neumožní prevzatie stroja kupujúcim v termíne stanovenom touto zmluvou, a to ani po písomnom upozornení kupujúceho na úmysel odstúpiť od zmluvy, doručeného predávajúcemu, a po uplynutí dodatočnej primeranej lehoty ku splneniu, ktorá nesmie byť kratšia než 30 dní.
2. Kupujúci má ďalej právo odstúpiť od zmluvy v prípade chybného plnenia za podmienok vyplývajúcich z príslušných ustanovení obchodného zákonníka a po uplynutí primeranej lehoty na odstránenie nedostatkov, ktorá nesmie byť kratšia než 30 dní. V prípade neodstránenie chybného plnenia predávajúcim v zákonom stanovenej lehote, má kupujúci právo na vrátenie kúpnej ceny v plnej výške.
3. Predávajúci má právo odstúpiť od tejto zmluvy, pokiaľ kupujúci nezaplatí v termíne splatnosti stanovenom touto kúpnou zmluvou kúpnu cenu alebo jej časť, alebo neposkytne predávajúcemu dostatočnú súčinnosť pri plnení tejto zmluvy, a to ani po písomnom upozornení predávajúceho a po uplynutí primeranej lehoty, ktorá musí činiť najmenej 30 dní.
4. V prípade odstúpenia od zmluvy sú zmluvné strany povinné si vrátiť poskytnuté plnenie s výnimkou úrokov z omeškania a zmluvných pokút.
5. V prípade odstúpenia ktorejkoľvek zmluvnej strany od zmluvy je kupujúci povinný zaistiť vydanie stroja vrátane poskytnutia súčinnosti pri vydaní stroja, a to na náklady tej zmluvnej strany, ktorá neplnením svojich povinností podľa tejto zmluvy založila právo druhej zmluvnej strany odstúpiť od zmluvy. Nákladom sa pritom rozumie aj zaistenie zdvíhacích zariadení na demontáž stroja, balenie dielov a naloženie stroja na dopravný prostriedok, preprava stroja. Táto súčinnosť bude kupujúcim poskytnutá do 30 dní odo dňa, kedy nastali účinky odstúpenia od zmluvy. V prípade, že táto lehota nebude kupujúcim dodržaná, má predávajúci právo uskutočniť demontáž a odňatie stroja sám. Kupujúci sa v takom prípade zaväzuje strpieť vstup osôb poverených predávajúcim na uskutočnenie demontáže a odňatie stroja do svojej prevádzkarne.

 **XIV.**

**ZÁVEREČNÉ USTANOVENIA**

1. Táto zmluva nadobúda platnosť dňom jej podpisu oboma zmluvnými stranami a účinnosť dňom doručenia výzvy na vystavenie zálohovej faktúry predávajúcemu e-mailom na kontaktný email/adresu uvedený v článku I. tejto zmluvy alebo písomne na dresu sídla predávajúceho.
2. Táto zmluva je uzatváraná v súlade s podmienkami príslušnej výzvy na predkladanie žiadostí o poskytnutie nenávratného finančného príspevku, čo predávajúci a kupujúci berie na vedomie. Kupujúci a predávajúci sa súčasne zaväzuje umožniť riadiacemu orgánu a sprostredkovateľskému orgánu, príp. nimi poverených osôb poverených/oprávnených na vykonávanie kontroly a použitia dodaných tovarov.
3. Z dôvodu, že predmet zákazky bude financovaný z prostriedkov poskytnutých na základe Zmluvy o poskytnutí nenávratného finančného príspevku (Zmluvy o NFP), bude predávajúci povinný strpieť výkon kontroly/auditu/overovania súvisiaceho s dodávaným tovarom, prácami a službami v súlade s ods. 16 čl. 3 Všeobecných zmluvných podmienok Zmluvy o poskytnutí NFP, na to oprávnenými osobami na výkon tejto kontroly/auditu/overovania a poskytnúť im všetku potrebnú súčinnosť.
4. Predávajúci je povinný bezodkladne prijať opatrenia na nápravu nedostatkov, zistených pri výkone kontroly/auditu/overovania v zmysle správy z kontroly/auditu/overovania v lehote stanovenej oprávnenými osobami na výkon kontroly/auditu/overovania, pokiaľ sa na neho nedostatky vzťahujú a o splnení opatrení prijatých na nápravu zistených nedostatkov bezodkladne informovať kupujúceho.
5. Zmluvu je možné meniť či doplňovať len písomnými, vzostupne číslovanými dodatkami, podpísanými oboma zmluvnými stranami. Akákoľvek komunikácia či dohody v inej forme než v písomnej tlačenej forme s vlastnoručnými podpismi oprávnených zástupcov oboch zmluvných strán nemajú právnu záväznosť pre žiadnu zo zmluvných strán.
6. Kupujúci nie je oprávnený bez písomného súhlasu predávajúceho postúpiť akékoľvek práva a povinnosti vyplývajúce z tejto zmluvy na tretiu osobu.
7. Zmluvné vzťahy neupravené touto zmluvou sa riadia slovenským právom, predovšetkým príslušnými ustanoveniami Obchodného zákonníka. Na rozhodovanie prípadných sporov sú príslušné miestne a vecne príslušné všeobecné súdy SR pri sídle kupujúceho.

1. Kupujúci vyhlasuje, že sa detailne oboznámil s technickými parametrami a stroj zodpovedá jeho požiadavkám i účelu.
2. Zmluvné strany vyhlasujú, že si túto zmluvu pred jej podpisom prečítali, a že táto bola uzavretá po vzájomnom prerokovaní podľa ich slobodnej vôle, určite a zrozumiteľne, nie v tiesni alebo za nevýhodných podmienok.
3. Táto zmluva bola vyhotovená vo troch rovnopisoch, z ktorých každý má platnosť originálu. Kupujúci obdrží dva rovnopisy a predávajúci jeden rovnopis.

Súčasťou tejto zmluvy sú je neoddeliteľné prílohy:

 Príloha č. 1 Špecifikácia predmetu zákazky / Návrh na plnenie kritéria

 Príloha č. 2 Zoznam subdodávateľov

V ..... dňa: V Považskej Bystrici dňa:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 predávajúci: kupujúci:

|  |
| --- |
|  **Príloha č. 1 Kúpnej zmluvy** |
| **CENA a ŠPECIFIKÁCIA ZARIADENIA** |
|  |  |  |  |  |  |
|  | Predávajúci:  |  |  |  |
|  | Sídlo Predávajúceho: |  |  |  |
|  | IČO Predávajúceho: |  |  |  |
|  | Kontaktné údaje Predávajúceho: |  |  |  |
|  | e-mail Predávajúceho: |  |  |
|  |  |  |  |  |  |
|  | Kupujúci: K.M.O. Slovakia s. r. o. |  |  |
|  | Sídlo Kupujúceho: Robotnícka 4347, 017 01 Považská Bystrica |  |
|  | IČO Kupujúceho: 45 427 976 |  |  |  |
|  |  |  |  |  |  |
| **CNC vertikálne obrábacie centrum** |
|  |
|  |  |  |  |  |  |
| **Popis** | **Popis detail** | **Požadovaná hodnota** | **Jednotka** | **Ponúkaná hodnota** | **Cena v Eur bez DPH** |
| **Pojazdy** | Pojazd os X | min. 2050 - max. 2250 | mm |   |   |
| Pojazd os Y | min. 800 - max. 1000 | mm |   |
| Pojazd os Z | min. 800 - max. 900 | mm |   |
| **Pracovný stôl** | Upínacia plocha pojazdu | min. 2200x750 - max. 2400x1000 | mm |   |
| Maximálne zaťaženie stola | min. 2700 | kg |   |
| T drážky - počet/rozteč | min. 5/125 | ks/mm |   |
| Rýchloposuv X/Y/Z | min. 12 | m/min. |   |
| **Vreteník** | Upínací kužeľ | ISO 40 alebo ISO 50 |  -  |   |
| Vzdialenosť čela vretena od stolu | min. 110 - max. 1050 | mm |   |
| Maximálny priemer nástroja s vynechaním miesta | min. 150 | mm |   |
| Počet pozícií na nástroje | min 30 | ks |   |
| Maximálna dĺžka nástroja | min. 240 | mm |   |
| **Rozmery stroja** | Dĺžka | max. 7000 | mm |   |
| Šírka | max. 4500 | mm |   |
| Výška | max. 4000 | mm |   |
| Hmotnosť | max. 22 000 | kg |   |
| **Iné** | Pracovný tlak | min. 0,5 - max 0,9 | Mpa |   |
| **Dodacie podmienky**  | DAP - Považská Bystrica - sídlo spoločnosti | áno |  -  |   |   |
| **Montáž logického celkus uvedením do prevádzky** | Zapojenie logického celku do jestvujúcich rozvodov médií zadávateľa - elektrická energia, stlačený vzduch odsávanie, do zadávateľom stanovených pripojovacích bodov, pričom uchádzač je povinný realizovať zaistenie (ochranu) logického celku pred poškodením a vypracovanie dokumentácie o realizácii zapojenia logického celku nevyhnutnej na inštaláciu a schválenie prevádzky oprávnenými orgánmi a vykonanie všetkých východiskových odborných prehliadok, odborných skúšok, tlakových skúšok a iných požiadaviek na bezpečnú prevádzku stanovené platnou legislatívou EU a SR týkajúce sa logického celku | áno |  -  |   |   |
| Nastavenie logického celku, t.j. uvedenie do prevádzky a oživenie logického celku s tým, že uchádzač je povinný preukázať dosiahnutie všetkých technických parametrov, ktoré sú v ponuke uchádzača | áno |  -  |   |
| **Cena (suma spolu) za 1ks predmetu v Eur bez DPH /A/** |   |
| **Počet kusov /B/** |  2  |
| **Cena (suma spolu) za 2 ks predmetu v Eur bez DPH /C=AxB/** |   |
|  |  |  |  |  |  |
| Poznámky:  |  |  |  |  |  |
|  | Čestne prehlasujeme, že akceptujeme všetky požiadavky Kupujúceho a tieto požiadavky sme zahrnuli do cenovej ponuky a špecifikácie zariadenia, ktorú sme predložili so zapracovaním všetkých požiadaviek Kupujúceho. |
|  |  |  |
|  |  |  |  |  |  |
|  |  |  |  |  |  |
|  | V .............. dňa ...................... |  |  |  |  |
|  |  |  |  .............................................. |
|  |  |  | Podpis a pečiatka Predávajúceho |
|  |  |  |  |  |  |

**Príloha č. 2 Kúpnej zmluvy** (Vzor)

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |

V prípade akejkoľvek zmeny údajov o subdodávateľoch alebo v prípade zmeny navrhovaných subdodávateľov, predávajúci túto zmenu oznámi kupujúcemu doručením nového „Zoznamu subdodávateľov“ kupujúcemu minimálne 3 dni pred zmenou subdodávateľa. Zároveň je predávajúci povinný dodržať ustanovenia v súlade so Zákonom č. 315/2016 Z. z. o registri partnerov verejného sektora a o zmene a doplnení niektorých zákonov aj v súvislosti s jeho subdodávateľmi.

V......................dňa ................

...........................................................

(Meno a priezvisko, funkcia), predávajúci

* *doplní len úspešný uchádzač údajmi o subdodávateľoch, do ponuky uchádzač môže predložiť, ale nie je povinný predkladať*